A Tanács 737/90/EGK rendelete

(1990. március 22.)

a csernobili atomerőműben történt balesetet követően a harmadik országokból származó mezőgazdasági termékek behozatalára irányadó feltételekről

AZ EURÓPAI KÖZÖSSÉGEK TANÁCSA,

tekintettel az Európai Közösséget létrehozó szerződésre, és különösen annak 113. cikkére,

tekintettel a Bizottság javaslatára,

mivel a csernobili atomerőműben 1986. április 26-án bekövetkezett balesetet követően jelentős mennyiségű radioaktív anyag került a légkörbe;

mivel a legutóbb a 4003/89/EGK rendelettel [1] módosított, 3955/87/EGK rendelet [2] meghatározta a harmadik országból származó és emberi fogyasztásra szánt mezőgazdasági termékek legmagasabb megengedett radioaktivitási értékét, amelyeknek az érintett importált termékeknek meg kell felelniük és amelyekkel kapcsolatban a tagállamok ellenőrzéseket végeznek; mivel az a rendelet csak 1990. március 31-ig alkalmazandó;

mivel a legutóbb a 2218/89/Euratom rendelettel [3] módosított, a nukleáris balesetet vagy bármely egyéb radiológiai veszélyhelyzetet követően az élelmiszerek és a takarmányok radioaktív szennyezettségének legmagasabb megengedhető mértékének megállapításáról szóló, 1987. december 22-i 3954/87/Euratom, tanácsi rendelet [4], rendelkezéseihez – szükség esetén – való folyamodás lehetőségének sérelme nélkül a Közösségnek továbbra is biztosítania kell, tekintettel a csernobili baleset sajátos hatásaira, hogy az emberi fogyasztásra szánt és vélhetően szennyezett mezőgazdasági árukat és feldolgozott mezőgazdasági termékeket kizárólag közös rendelkezések alapján hozzák be a Közösségbe;

mivel ezeknek a közös rendelkezéseknek meg kell óvniuk a fogyasztók egészségét, a Közösség és a harmadik országok közötti kereskedelemre gyakorolt indokolatlanul hátrányos hatások nélkül fenn kell tartaniuk a piac egységes jellegét és meg kell előzniük a kereskedelem eltérítését;

mivel azok az indokok, amelyek a 3955/87/EGK rendelet elfogadásához vezettek ma is érvényesek, különösen azon ok miatt, hogy a baleset által érintett harmadik országból származó egyes mezőgazdasági termékekben a radioaktív szennyeződés még mindig meghaladja az abban a rendeletben meghatározott legmagasabb megengedett radioaktivitási értékeket;

mivel a legmagasabb megengedett értékek betartását megfelelően ellenőrizni kell, ami a megfelelés elmaradása esetén a behozatal megtiltásához is vezethet;

mivel számos mezőgazdasági termékben a radioaktív szennyezés lecsökkent, vagy folyamatosan csökken a csernobili baleset előtti szintekre; mivel emiatt be kell vezetni egy eljárást, amely lehetővé teszi ezeknek a termékeknek a kivonását a fent említett rendelet hatálya alól;

mivel ugyanis ez a rendelet kiterjed az összes emberi fogyasztásra szánt mezőgazdasági árura és feldolgozott mezőgazdasági termékre, a jelenlegi esetben nincs szükség a 72/462/EGK irányelv [5] 29. cikkében előírt eljárás alkalmazására;

mivel az e rendelet által előírt intézkedések szükség szerinti tisztázása vagy módosítása érdekében egyszerűsített eljárást kell bevezetni,

ELFOGADTA EZT A RENDELETET:

1. cikk

Az I. mellékletben felsorolt, emberi fogyasztásra alkalmatlan termékek, valamint a 7. cikkben megállapított eljárás alapján e rendelet hatálya alól kivonható termékek kivételével ez a rendelet azokra a harmadik országból származó termékekre vonatkozik, amelyekre kiterjed:

- a Szerződés II. melléklete,

- a legutóbb a 222/88/EGK bizottsági rendelettel módosított [6], a glükózról és laktózról szóló, 1975. október 29-i 2730/75/EGK tanácsi rendelet [7],

- a legutóbb a 4001/87/EGK bizottsági rendelettel módosított [8], az ovalbuminra és a laktalbuminra vonatkozó közös kereskedelmi rendszerről szóló 1975. október 29-i 2783/75/EGK tanácsi rendelet [9],

- a legutóbb a 3743/87/EGK bizottsági rendelettel módosított [10], az egyes, mezőgazdasági termékek feldolgozásával előállított árukra alkalmazható kereskedelmi rendszer megállapításáról szóló, 1980. november 11-i 3033/80/EGK tanácsi rendelet [11],

- a legutóbb a 3209/88/EGK rendelettel [12] módosított, a Szerződés II. mellékletében nem szereplő áruk formájában exportált egyes mezőgazdasági termékekre vonatkozó export-visszatérítés megadása általános szabályainak megállapításáról és az ilyen visszatérítések összegének rögzítésére vonatkozó kritériumokról szóló, 1980 november 11-i 3035/80/EGK tanácsi rendelet [13],

2. cikk

Az egyéb hatályos rendelkezések sérelme nélkül, az 1. cikkben említett termékek akkor kerülhetnek szabad forgalomba, ha a 3. cikkben megállapított legmagasabb megengedett értéket nem haladják meg.

3. cikk

A 2. cikkben említett legmagasabb megengedett értékek az alábbiak:

a cézium –134 és –137 kumulált legmagasabb radioaktivitási szintje nem haladja meg:

- a 370 Bq/kg értéket a II. mellékletben felsorolt tej és tejtermékek, valamint a csecsemőknek az első négy-hat hónapban biztosított speciális táplálására szánt élelmiszerek esetében, amelyek önmagukban megfelelnek a személyek e csoportja tápanyagigényeinek és olyan csomagolásban kerülnek kiskereskedelmi forgalomba, amelyek egyértelműen azonosíthatók, címkéjükön pedig fel van tüntetve, hogy "élelmiszerkészítmény csecsemők részére" [14],

- 600 Bq/kg valamennyi egyéb érintett termék esetében.

4. cikk

(1) A tagállamok az 1. cikkben említett termékek vonatkozásában ellenőrzik a 3. cikkben meghatározott legmagasabb megengedett értékek betartását, figyelembe véve a szennyezettség szintjét a származási országban. Az ellenőrzés magában foglalhatja az export bizonyítványok bemutatását is. Az elvégzett ellenőrzések eredményétől függően a tagállamok megteszik a 2. cikk alkalmazásához szükséges intézkedéseket, beleértve a szabad forgalomba hozatal megtiltását, minden esetet egyedileg, vagy egy adott termékre vonatkozóan általánosan elbírálva.

(2) Minden tagállam megküldi a Bizottság részére az e rendelet alkalmazására vonatkozó összes információt, különösen azokat az eseteket, amikor a legmagasabb megengedett értéket nem tartották be. A Bizottság ezeket az információkat továbbítja a többi tagállam felé.

5. cikk

Amennyiben megállapítják, hogy a legmagasabb megengedett értékeket ismételten nem tartják be, a 7. cikkben megállapított eljárás szerinti szükséges intézkedések megtehetők. Ezek az intézkedések kiterjedhetnek az érintett harmadik országból származó termékek behozatalának tilalmára is.

6. cikk

Az e rendelet alkalmazására vonatkozó rendelkezéseket, valamint az I. mellékletben található termékekkel kapcsolatos és az e rendeletből kizárt termékek listájának bármely módosítását a 7. cikkben megállapított eljárásnak megfelelően fogadják el.

7. cikk

(1) A Bizottságot a tagállamok képviselőiből álló és a Bizottság képviselője által elnökölt ad hoc bizottság segíti.

(2) A Bizottság képviselője a bizottság elé terjeszti a meghozandó intézkedések tervezetét. A bizottság, az elnöke által az ügy sürgősségére tekintettel megállapított határidőn belül, véleményt nyilvánít a tervezetről. A véleményt a Szerződés 148. cikkének (2) bekezdésében a Tanácsnak a Bizottság javaslata alapján elfogadandó határozataira előírt többséggel kell meghozni. A bizottságban a tagállamok képviselőinek szavazatait az említett cikkben meghatározott módon kell súlyozni. Az elnök nem szavaz.

(3) A Bizottság azonnal alkalmazandó intézkedéseket fogad el.

Ha azonban ezek az intézkedések nincsenek összhangban a bizottság véleményével, erről a Bizottság azonnal tájékoztatja a Tanácsot. Ebben az esetben:

- a Bizottság a Tanács értesítésétől számítva legfeljebb egy hónapig elhalaszthatja az általa meghatározott intézkedések alkalmazását,

- a Tanács, minősített többséggel eltérő határozatot hozhat az első francia bekezdésben említett határidőn belül.

8. cikk

Ez a rendelet 1990. április 1-jén lép hatályba.

A rendelet 1995. március 31-én hatályát veszti, kivéve, ha a Tanács egy korábbi időpontban másképp nem határoz, különösen, hogy a 6. cikkben említett kizárt termékek listája magába foglalja az emberi fogyasztásra alkalmas valamennyi terméket, amelyre e rendelet hatálya kiterjed.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1990. március 22-én.

a Tanács részéről

az elnök

P. Flynn

[1] HL L 382., 1989.12.30., 4. o.

[2] HL L 371., 1987.12.30., 14. o.

[3] HL L 211., 1989.7.27, 1. o.

[4] HL L 371., 1987.12.30., 11. o.

[5] HL L 302., 1972.12.31., 28. o.

[6] HL L 28., 1988.2.1, 1. o.

[7] HL L 281., 1975.11.1, 20. o.

[8] HL L 377., 1987.12.31., 44. o.

[9] HL L 282., 1975.11.1, 104. o.

[10] HL L 352., 1987.12.15., 29. o.

[11] HL L 323., 1980.11.29., 1. o.

[12] HL L 286., 1988.10.20., 6. o.

[13] HL L 323., 1980.11.29., 27. o.

[14] A sűrített vagy szárított termékekre vonatkozó értéket a közvetlen fogyasztásra elkészített termék alapján számítják.

--------------------------------------------------

I. MELLÉKLET

Emberi fogyasztásra alkalmatlan termékek

KN-kód | Árumegnevezés |

ex01011990 | Versenyló |

ex01060099 | Egyéb (élő állat a házi nyúl és a galamb kivételével: nem emberi fogyasztásra) |

ex0301 | Élő díszhal |

04081190040819900408919004089990 | Emberi fogyasztásra alkalmatlan madártojás héj nélkül és tojássárgája |

ex0504 | Nem ehető állati bél, hólyag és gyomor (a halhólyag kivételével), egészben és darabban |

05111000ex051191900511991005119990 | Másutt nem említett állati termék az ehető állati vér kivételével; az 1. vagy a 3. árucsoportba tartozó, emberi fogyasztásra nem alkalmas élettelen állat |

0713201007133110071332100713331007133910071340100713501007139010 | Szárított hüvelyes zöldség kifejtve, hántolva vagy felesen is, vetésre |

10019010 | Tönköly vetésre |

10051011100510131005101510051019 | Hibridkukorica vetésre |

10061010 | Rizs vetésre |

ex10070000 | Hibrid cirok vetésre |

1201001012021010120400101205001012060010120710101207201012073010120740101207501012076010120791101207921012079910 | Olajos mag és olajtartalmú gyümölcs, egészben vagy törve, vetésre |

12091100120919001209210012092310120924001209260012093000120991120999 | Mag, gyümölcs és spóra vetésre |

15010011 | Sertészsír és egyéb sertés zsiradék ipari felhasználásra, az emberi fogyasztásra alkalmas élelmiszerelőállítás kivételével |

15020010 | Szarvasmarhafaggyú, birka- vagy kecskefaggyú, nyersen vagy kisütve, sajtolva és oldószerrel kezelve is ipari felhasználásra, az emberi fogyasztásra alkalmas élelmiszerelőállítás kivételével |

15030011 | Zsírsztearin és oleosztearin ipari felhasználásra |

15030030 | Faggyúolaj ipari felhasználásra, az emberi fogyasztásra alkalmas élelmiszerelőállítás kivételével |

150510 | Gyapjúzsír és ennek zsíros származékai (a lanolint is beleértve) |

1507101015079010 | Szójababolaj és frakciói finomítva is; de vegyileg nem átalakítva műszaki vagy ipari felhasználásra, az emberi fogyasztásra alkalmas élelmiszerelőállítás kivételével |

1508101015089010 | Földimogyoró-olaj és frakciói finomítva is; de vegyileg nem átalakítva műszaki vagy ipari felhasználásra, az emberi fogyasztásra alkalmas élelmiszerelőállítás kivételével |

15111010 | Nyers pálmaolaj és frakciói finomítva is; de vegyileg nem átalakítva műszaki vagy ipari felhasználásra, az emberi fogyasztásra alkalmas élelmiszerelőállítás kivételével |

15153010 | Ricinusolaj és frakciói a szintetikus szálak vagy műanyagok gyártásában használt aminoundekánsav előállításához |

15154000 | Tungolaj és frakciói |

15159010 | Oiticicaolaj, mirtuszviasz és japánviasz; ezek frakciói |

15119091151211901512191015121990151221101512291015131110151319301513211115132119151329301514101015149010151511001515191015152110151529101515501115155091151590211515903115159040151590601516209115162099 | Egyéb olajok műszaki vagy ipari felhasználásra, az emberi fogyasztásra alkalmas élelmiszerelőállítás kivételével |

1518003115180039 | Stabilizált folyékony növényi olaj, keverék, műszaki vagy ipari felhasználásra, az emberi fogyasztásra alkalmas élelmiszerelőállítás kivételével |

22072000 | Etilalkohol és más szesz; denaturálva, bármilyen alkoholtartalommal |

38231000 | Elkészített kötőanyagok öntödei formához vagy maghoz |

4501 | Természetes parafa, nyersen vagy egyszerűen előkészítve; parafahulladék; aprított, szemcsézett vagy őrölt parafa |

530110005301210053012900 | Len nyersen vagy megmunkálva, de nem fonva |

5302 | Valódi kender (Cannabis sativa L.) nyersen vagy megmunkálva, de nem fonva; kenderkóc és –hulladék (beleértve a fonalhulladékot és a foszlatott anyagot is) |

ex 6. árucsoport | Élő fák és egyéb növények; gumók, gyökerek és ehhez hasonló részek, vágott virágok és díszítő lombdíszek, a 06012010 vtsz. alá tartozó cikória növény és gyökér kivételével |

--------------------------------------------------

II. MELLÉKLET

Tej és tejtermékek, amelyekre a 370 Bq/kg megengedett legmagasabb érték vonatkozik

KN-kódok | 0401 |

0402 |

04031011 – 39 |

04039011 – 69 |

0404 |

--------------------------------------------------